Toshkentda yuk mashinasining ustiga daraxt qulab tushdi

Toshkent shahridagi Xurshid ko‘chasida yo‘l chetidagi daraxtlardan biri yuk mashinasi ustiga qulab tushdi. Bu haqda Facebook’dagi “Voditeli Tashkenta” guruhi a’zolari ma’lum qilgan.

Keltirilgan suratlarda daraxt yuk mashinasining salon va tirkama qismlari o‘rtasidagi oraliqqa qulagani ko‘rinib turadi, natijada mashinaning ikkala qismiga ham jiddiy zarar yetmagan.



Daraxt nima sababdan yiqilgani ma’lum emas. Ushbu hodisa oqibatida birorta transport vositasi yoki odam zarar ko‘rgani haqida ma’lumot yo‘q.